《马姬馆赠梅子马》
明代·徐熥

宝剑逢人脱赠轻，平生肝胆片言倾。千秋白社工文客，半世青楼薄倖名。

枕上杨花今日泪，渡头桃叶旧时情。囊中不管黄金尽，犹买娇歌夜夜声。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。